पशुओं में मुंहपका-खुरपका रोग फैला, पशुपालन विभाग नहीं दे रहा कोई ध्यान
तहसीलके ग्राम झेकरिया में पशुपालक पशुआें में खुरपका मुंहपका रोग फैलने के कारण भयभीत है। इस रोग के चलते एक पशु की मौत भी हो चुकी है। पशु पालन विभाग से अभी तक गांव में टीकाकरण एवं उपचार के लिये कोई भी चिकित्सक या अन्य कार्मिक नहीं पहुंचा है। इस कारण पशुपालकों में पशुपालन विभाग के प्रति रोष है। ग्रामवासी गोपाल सिंह ने बताया कि रेंवत सिंह की ढाई साल की पाडी रोग से मौत का ग्रास बन चुकी है। उन्होंने बताया कि पिछले पांच दिनों से वे लगातार पशु चिकित्सक से संपर्क कर रहे हैं। लेकिन सिर्फ आश्वासन ही मिल रहे है।
जानकारी लेकर टीम भिजवाएंगे
^क्षेत्रमें मुंहपका-खुरपका रोग के फैलने की जानकारी मिली है। पशुपालन विभाग के अधिकारियों को भी निर्देश दिए गए है। पशुपालन विभाग टीकाकरण कर रहा है। झेकरिया के बारे में पता करके वहां पहले टीम भिजवा दी जाएगी। मुरारीलालशर्मा, उपखंड अधिकारी, लाडनूं।
बचाव के लिए टीकाकरण किया जा रहा है
^मुंहपका-खुरपकाकी बीमारी सर्दियों में प्राय: फैलती है। राज्य सरकार के निर्देशानुसार इस समय पूरी लाडनूं तहसील में पशुओं का इस बीमारी से बचाव के लिए टीकाकरण किया जा रहा है। बाकलिया, छपारा, बालसमंद, श्यामपुरा, कसुम्बी, लैड़ी, भरनावां, रताऊ, निम्बी जोधां में टीकाकरण का काम जारी है। झेकरिया में बीमारी फैलने की उन्हें सूचना मिली थी। झेकरिया में कल मंगलवार को टीके लगा दिए जाएंगे। डाॅ.धर्मवीर सिंह, पशु चिकित्सा अधिकारी प्रभारी, लाडनूं
hin_Deva hin_Deva hin_Deva hin_Deva hin_Deva hin_Deva